cyanic-selkie/wikianc huggingface dataset:
Εθνικό Πάρκο Σαττσάρι
Λεπτομέρειες
Το πάρκο βρίσκεται στο λόφο Ραγκουναντάν, υπό την ένωση Παϊκπάρα, στην υποεπαρχία Τσουναρουγκάτ, στην επαρχία Χαμπιγκάντζ υπό την περιφέρεια Σιλέτ. Απέχει 130 χιλιόμετρα από την εθνική πρωτεύουσα Ντάκα. Υπάρχουν 9 κήποι τσαγιού γύρω. Οι κήπος τσαγιού Σαττσάρι βρίσκεται στα δυτικά ενώ ο κήπος τσαγιού Τσακλαπούντζι βρίσκεται στα ανατολικά. Περίπου 24 οικογένειες της φυλής Τίπρα ζουν στο χωριό Τίπρα.
Φυτά
Υπάρχουν περίπου 200 και παραπάνω δέντρα στο Εθνικό Πάρκο. Τα Σάαλ (Shorea robusta), Σεγκούν (Tectona grandis), Άγκαρ, Γκαρτζάν, Τσαπαλίς, Παλμ, Μεχγκάνι, Κρισνατσούρ, Ντουμούρ (Ficus), Τζαμρούλ, Σίντχα Τζαρούλ, Αουάλ, Μαλέκας, Ευκάλυπτος, Ακασμόνι, δέντρα Μπαμπού και άλλα δέντρα είναι τα πιο κοινά είδη δέντρων που βρίσκονται εκεί.
Άγριας ζωής
Η Άγρια ζωή σε αυτό το πάρκο είναι πλούσια. Η μαϊμού φύλλων του Φέιρ, ένα είδος λανγκούρ είναι μεταξύ των ειδών που κατοικούν στο πάρκο .Η Ασιατική μαύρη αρκούδα
επίσης κατοικεί εδώ σε μικρούς αριθμούς.
Νισάργκα Σαχαγιάτα Πρακάλπα
Εκτός από το Εθνικό Τμήμα Δασών, μια ΜΚΟ που ονομάζεται "Νισάργκα" παρατηρεί το πάρκο μαζί με τους "Νισάργκα Σαχαγιάτα Πρακάλπα". Εκτός από τη διατήρηση του δάσους παρέχει οικολογικές ξεναγήσεις. Η ΜΚΟ πωλεί επίσης μερικά φανταχτερά αντικείμενα.
Περαιτέρω ανάγνωση
Κατηγορία:Δάση του Μπανγκλαντές
Καύσωνας
Ορισμοί
Ο καύσωνας έχει ποικίλους ορισμούς. Ο εκάστοτε ορισμός του διαφοροποιείται ανάλογα με την περιοχή και το κλίμα της, και είναι σε σχέση με τις φυσιολογικές για την εποχή θερμοκρασίες. Κάποιες τιμές που σε θερμά κλίματα θεωρούνται φυσιολογικές, μπορεί να θεωρηθούν καύσωνας σε ψυχρότερες περιοχές αν δεν είναι φυσιολογικές σε σχέση με τα κλιματικά μοτίβα της περιοχής.
Καύσωνες στην Ελλάδα
Στην Ελλάδα, σύμφωνα με την Εθνική Μετεωρολογική Υπηρεσία, καύσωνας υπάρχει όταν η μέγιστη θερμοκρασία αγγίζει ή ξεπερνάει τους 39°C, η ελάχιστη είναι πάνω από 26°C, το θερμοκρασιακό εύρος είναι μικρό, οι άνεμοι ασθενείς και οι υψηλές θερμοκρασίες επικρατούν για τουλάχιστον 3 μέρες σε ευρεία γεωγραφική έκταση.
Στους παρακάτω πίνακες καταγράφονται τα σημαντικότερα επεισόδια καύσωνα στην Ελλάδα από το 1955 έως το 2021, καθώς και ορισμένα χαρακτηριστικά τους:
Παραπομπές
Κατηγορία:Φυσικοί κίνδυνοι Κατηγορία:Μετεωρολογικά φαινόμενα
Η προσβολή
Η Προσβολή (قضية رقم ٢٣ " Υπόθεση Νο. 23", L'insulte) είναι λιβανέζικη νομική δραματική ταινία του 2017 σε σκηνοθεσία Ζιάντ Ντουεϊρί και σε σενάριο από κοινού από τους Ντουεϊρί και Ζοέλ Τουμά. Η ταινία προβλήθηκε στο κύριο διαγωνιστικό τμήμα του 74ου Διεθνούς Φεστιβάλ Κινηματογράφου της Βενετίας. Στη Βενετία, ο Κάμελ Ελ Μπάσα κέρδισε το βραβείο καλύτερου ηθοποιού. Η προσβολή επιλέχθηκε ως η λιβανέζικη συμμετοχή για την Καλύτερη Ξενόγλωσση Ταινία κατά τις υποψηφιότητες για την 90ή τελετή των βραβείων Όσκαρ. Η ταινία αφηγείται την ιστορία δύο ανδρών: του Τόνι Τζορτζ Χάνα (Αντέλ Καράμ), ενός Λιβανέζου χριστιανού μηχανικού, και του Γιάσερ Σαλάμεχ (Κάμελ Ελ Μπάσα), ενός Παλαιστίνιου εργοδηγού, που εμπλέκονται σε μια δικαστική υπόθεση η οποία προκαλεί πολιτική αναταραχή σε μια ήδη ασταθή χώρα.
Πλοκή
Ο Τόνι υποβάλλει μήνυμα εναντίον του Γιάσερ, εκπροσωπώντας ο ίδιος τον εαυτό του. Ωστόσο, όταν τόσο ο Γιάσερ όσο και ο Τόνι αρνούνται να επαναλάβουν ό,τι είπε ο Τόνι στον Γιάσερ για τον Σαρόν, ο δικαστής απορρίπτει την υπόθεση βάσει αδιευκρίνιστων στοιχείων. Έξαλλος, ο Τόνι φωνάζει ότι ο δικαστής είναι διεφθαρμένος και προκατειλημμένος και απομακρύνεται από την αίθουσα του δικαστηρίου, αλλά ορκίζεται να ασκήσει έφεση. Αργότερα καταρρέει και η Σιρίν τον βοηθά να συνέλει και αργότερα γεννά το παιδί τους. Το παιδί τίθεται σε μηχανική υποστήριξη, από συμπτώματα που οφείλονται σε συσπάσεις που βίωσε η Σιρίν καθώς και σε συναισθηματικό σοκ που υπέστη μετά την επίθεση του Γιάσερ. Η υπόθεση πηγαίνει σε εκ νέου εκδίκαση, με τον Γιάσερ να κινδυνεύει να ενοχοποιηθεί για ανθρωποκτονία αν το παιδί πεθάνει.
Ο Γουάτζι Γουέχμπε, ένας φιλοχριστιανός με αναμνήσεις από τον εμφύλιο πόλεμο του Λιβάνου, γίνεται ο νέος εκπρόσωπος του Τόνι, ενώ η κόρη του Γουάτζι, Ναντίν Γουέχμπε, που έχει λιγότερες αναμνήσεις από αυτόν τον πόλεμο, αναλαμβάνει την υπόθεση του Γιάσερ. Αυτή τη φορά, τα σχόλια του Τόνι για τον Σαρόν τίθενται ενώπιον του δικαστηρίου, με το επιχείρημα ότι η επίθεση προκλήθηκε λόγω συναισθηματικής δυσφορίας. Αποκαλύπτεται επίσης το ιστορικό αποβολών της Σιρίν. Οι διαφωνίες στην αίθουσα του δικαστηρίου πυροδοτούν μνήμες από τον εμφύλιο, οδηγώντας σε συγκρούσεις μεταξύ χριστιανών και μουσουλμάνων στον δρόμο. Ενώ ο Γουάτζι υπογραμμίζει τη σημασία του Σαρόν, ο Τόνι βρίσκεται κατηγορούμενος για σιωνισμό και αρχίζει να δέχεται απειλές για τη ζωή του. Επίσης, ο Γουάτζι χαρακτηρίζει τα σχόλια του Τόνι ως ιδιωτικά και ότι απλώς εκφράζουν μια "ευχή", υποστηρίζοντας ότι αυτό δεν είναι συκοφαντία αλλά ελευθερία σκέψης.
Κατά τη διάρκεια της έρευνας για την υπόθεση, ο Γουάτζι εκπλήσσεται όταν μαθαίνει ότι ο Τόνι γεννήθηκε στο Νταμούρ το 1970 και έφυγε από εκεί τον Ιανουάριο του 1976, ως πρόσφυγας της σφαγής του Νταμούρ όταν η πόλη έπεσε στα χέρια μουσουλμάνων και αριστερών μαχητών με τη βοήθεια μονάδων της Οργάνωσης για την Απελευθέρωση της Παλαιστίνης. Ο Τόνι δεν το είχε αποκαλύψει αυτό στον νομικό του εκπρόσωπο και κατέρρευσε όταν ο Γουάτζι προβάλλει ένα ντοκιμαντέρ με την εκδήλωση στην αίθουσα του δικαστηρίου. Ο Γιάσερ και ο Τόνι συναντιούνται αργότερα και, όταν ο Γιασέρ λέει ότι τα δεινά που πέρασαν οι χριστιανοί στον εμφύλιο πόλεμο ήταν ελάχιστα σε σύγκριση με όσα πέρασαν οι Παλαιστίνιοι, ο Τόνι τον χτυπάει με γροθιές και ο Γιάσερ ζητά συγγνώμη. Το παιδί της Σιρίν και του Τόνι γίνεται καλά. Επιστρέφοντας στο δικαστήριο, οι δικαστές κρίνουν ότι ο Γιάσερ είναι αθώος για την κατηγορία της επίθεσης. Το ζευγάρι φαίνεται να έχει συμφιλιωθεί και στο τέλος ανταλλάσσει ένα χαμόγελο πριν πάρει ο καθένας τον δρόμο του.
Ιστορικές αναφορές
μικρογραφία| Ο [[Μαύρος Σεπτέμβρης είναι ένα ιστορικό γεγονός που αναφέρεται στην ταινία.]] Καθένας από τους δύο βασικούς χαρακτήρες αποκαλύπτεται ότι έχει επηρεαστεί από ένα τραυματικό ιστορικό γεγονός όταν ήταν στα νιάτα του. Αυτά τα γεγονότα ήταν η σφαγή του Νταμούρ στην περίπτωση του Τόνι και ο Μαύρος Σεπτέμβρης στην περίπτωση του Γιάσερ. Επιπλέον, στην ταινία υπάρχουν αναφορές στους Μπασίρ Τζεμαγιέρ και Αριέλ Σαρόν, ως εξέχοντες χαρακτήρες του εμφυλίου πολέμου του Λιβάνου.
Εισπράξεις
Η προσβολή έχει σημειώσει εισπράξεις 685.901 δολαρίων στον Λίβανο, 850.711 δολαρίων στην Ιταλία και 57.790 δολαρίων στην Ολλανδία σε ένα σύνολο 1,6 εκατομμυρίων δολαρίων. Στον Λίβανο, η ταινία κυκλοφόρησε στις 12 Ιανουαρίου 2018 σε τρεις κινηματογραφικές αίθουσες, σημείωσε εισπράξεις 24.600 δολαρίων το πρώτο Σαββατοκύριακο προβολών, οπότε και κατετάγη 42η. Το δεύτερο Σαββατοκύριακο προβολών, η ταινία σημείωσε πτώση κατά 6% στα 23.222 δολάρια, τερματίζοντας 44η στη γενική κατάταξη. Το τρίτο Σαββατοκύριακο προβολών, η ταινία σημείωσε άνοδο 162% και κέρδισε 60.872 δολάρια, τερματίζοντας 36η. Στην Ιταλία κέρδισε 203.161 δολάρια το Σαββατοκύριακο της πρεμιέρας και στην Ολλανδία 26.871 δολάρια μετά από προβολή της σε 22 κινηματογραφικές αίθουσες.
Εξωτερικοί σύνδεσμοι
Κατηγορία:Γαλλόφωνες ταινίες Κατηγορία:Γαλλικές ταινίες Κατηγορία:Γαλλικές δραματικές ταινίες Κατηγορία:Αραβόφωνες ταινίες Κατηγορία:Ταινίες του 2017 Κατηγορία:Λήμματα που περιέχουν κείμενο στα αραβικά Κατηγορία:Λιβανεζικές ταινίες
Μπρες
Στην ιρλανδική μυθολογία, ο Μπρες ήταν βασιλιάς των Τουάθα ντε Ντανάν. Οι γονείς του ήταν η Ερίου και ο Έλαθαν των Φομόριαν. Μεγάλωσε τόσο γρήγορα που σε ηλικία 7 ετών έμοιαζε με δεκατετράχρονο αγόρι.
Στην Πρώτη Μάχη της Μόι Τούραχ (Magh Tuiredh), ο βασιλιάς Νουάντα των Τουάθα ντε Ντανάν έχασε το χέρι του κι έτσι δεν μπορούσε να είναι βασιλιάς. Με την ελπίδα ότι θα μπορούσαν να βελτιωθούν οι σχέσεις μεταξύ Τουάθα ντε Ντανάν και Φομόριαν, έγινε βασιλιάς ο Μπρες και παντρεύτηκε την Μπρίγκιντ.
Ο Μπρες υποχρέωσε τους Τουάθα ντε Ντανάν να είναι υποτελείς στους Φομόριαν και να δουλεύουν σαν σκλάβοι. Ο Όγκμα αναγκάστηκε να κουβαλάει καυσόξυλα και ο Ντάγκντα να σκάβει τάφρους γύρω από φρούρια. Παραμέλησε τα καθήκοντά του περί φιλοξενίας: οι Τουάθα ντε Ντανάν διαμαρτύρονταν ότι μετά από κάθε επίσκεψη τα μαχαίρια τους δεν είχαν ίχνος φαγητού και το στόμα τους δεν είχε γεύση μπύρας. Ο ποιητής Κάρμπρε έγραψε ένα καυστικό ποίημα εναντίον του, το οποίο αποτέλεσε το πρώτο δείγμα σάτιρας στην Ιρλανδία, κι από τότε τίποτα δεν πήγαινε καλά για τον Μπρες.
Αφού ο Μπρες κυβέρνησε για εφτά χρόνια, ο Νουάντα επέστρεψε στο θρόνο, αφού το χέρι του είχε αναπληρωθεί από ένα καινούριο, φτιαγμένο από τον Ντίαν Κεχτ κι έπειτα τον Κρέιγνε. Ο Μπρες εξορίστηκε και ζήτησε βοήθεια από τον πατέρα του, Έλαθαν, για να ανακτήσει το θρόνο του, εκείνος όμως αρνήθηκε να τον βοηθήσει να αποκτήσει με δόλια μέσα κάτι που είχε αποτύχει να το κρατήσει με σωστό τρόπο. Έτσι ο Μπρες στράφηκε στον Μπάλορ των Φομόριαν.
Οδήγησε τους Φομόριαν στη Δεύτερη Μάχη της Μόι Τούραχ (Magh Tuireadh), αλλά ηττήθηκε. Ο Λουγ τον βρήκε αβοήθητο στο πεδίο της μάχης κι ο Μπρες ικέτεψε να τον αφήσει να ζήσει. Ο Λουγ όντως του χάρισε τη ζωή, με αντάλλαγμα να μάθει στους Τουάθα ντε Ντανάν τη γεωργία.
Κατηγορία:Κελτική μυθολογία
Τίκι Γκελάνα
Η Έρμπα Τίκι Γκελάνα (Αμχαρικά: ኧርባ ቲኪ ገላና, γεννήθηκε 22 Οκτωβρίου 1987) είναι δρομέας από της Αιθιοπία που συναγωνίζεται στο αγώνισμα του μαραθωνίου. Ήταν χρυσή Ολυμπιονίκης στους Ολυμπιακούς αγώνες του 2012 στο Λονδίνο με χρόνο 2:23:07, νέο Ολυμπιακό ρεκόρ.
Ο καλύτερος της χρόνος είναι 2:18:58 ώρες και αποτελεί εθνικό ρεκόρ της Αιθιοπίας. Η Γκελάνα έχει κερδίσει το 2011 τον Μαραθώνιο του Άμστερνταμ και το 2012 Μαραθώνιο του Ρότερνταμ.
Παραπομπές
Κατηγορία:Δρομείς μεγάλων αποστάσεων Κατηγορία:Αιθίοπες αθλητές του στίβου Κατηγορία:Αιθίοπες Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2012
Φρειδερίκος Α΄ Μπάμπενμπεργκ της Αυστρίας
Ο Φρειδερίκος Α΄ ο καθολικός, γερμ. Friedrich I der Katholische (π. 1175 - 16 Απριλίου 1198) από τον Οίκο των Μπάμπενμπεργκ ήταν δούκας της Αυστρίας (1195-98).
Βιογραφία
Ήταν ο πρωτότοκος γιος του Λεοπόλδου Ε΄, δούκα της Αυστρίας και της Ελένης των Άρπαντ, κόρης του Γκέζα Β΄ της Ουγγαρίας.
Το 1192 δόθηκαν στον Λεοπόλδο Ε΄ και στον Φρειδερίκο Α΄ ως φέουδα τα δουκάτα της Αυστρίας και της Στυρίας. Ο νεότερος αδελφός του Λεοπόλδος ΣΤ΄ δεν θα λάμβανε κάτι. Στην επιθανάτιο κλίνη του όμως ο Λεοπόλδος Ε΄ προς έκπληξη όλων παραχώρησε τη Στυρία στον Λεοπόλδο ΣΤ΄ με την συγκατάθεση του Ερρίκου ΣΤ΄ της Γερμανίας. Κανείς δεν ήγειρε ένσταση και έτσι τα δουκάτα δόθηκαν χωριστά. Ο Φρειδερίκος Α΄ δεν έλαβε το φέουδό του προσωπικά από τον βασιλιά, αλλά έστειλε ως αντιπρόσωπό του τον Βόλφγκερ της Έρλα, επίσκοπο του Πάσσαου.
Ασθένησε καθώς επέστρεφε από την Παλαιστίνη και απεβίωσε στην Άκρα. Παρόντες στις τελευταίες του στιγμές ήταν οι σύντροφοί του: ο Μάινχαρντ Β΄, κόμης της Γκορίτσια, ο Βόλφγκερ, ο Έμπερχαρντ, κόμης του Ντόρνμπεργκ, ο Ούλριχ του Έππαν και οι πιο έμπιστοι ακόλουθοί του. Δεν είχε νυμφευτεί. Αγαπήθηκε από τον λαό του, ενώ ο ποιητής Βάλτερ φον ντερ Φόγκελβαϊντε τον θρήνησε ξεχωριστά· αντιθέτως ο Λεοπόλδος ΣΤ΄ τον υποδέχθηκε λιγότερο εγκάρδια στην Αυλή του.
Οι άρχοντες που απεβίωναν στην Παλαιστίνη επιθυμούσαν να ταφούν στην πατρίδα τους, έτσι αφαιρείτο η σάρκα και τα οστά επέστρεφαν για ταφή. Η διαδικασία, που ονομαζόταν Τευτονικό έθος, εκτελέστηκε από τον Βόλφγκερ και έτσι ο Φρειδερίκος Α΄ τάφηκε δίπλα στον πατέρα του στο αββαείο του Τιμίου Σταυρού (Στιφτ Χάιλιγκενκροϊτς), όπου βρίσκεται ως σήμερα.
Πηγές
Κατηγορία:Οίκος των Μπάμπενμπεργκ
Ορκέστα τίπικα
Η ορκέστα τίπικα (στα ισπανικά orquesta típica) ή ορχήστρα τανγκό είναι ένα μουσικό σχήμα ορχήστρας ή δωματίου το οποίο παραδοσιακά παίζει μουσική τάγκο.
Μία ορκέστα τίπικα συνήθως περιλαμβάνει μια ομάδα εγχόρδων (με βιολιά, βιόλα και τσέλο), μια ομάδα μπαντονεόν (με τρία ή περισσότερα μπαντονεόν), και μια ομάδα ρυθμού (με ένα πιάνο και ένα κοντραμπάσο).
Η ορκέστα τίπικα αποτελεί επέκταση του Σεξτέτο Τίπικο, το οποίο περιλαμβάνει 2 μπαντονεόν, 2 βιολιά, κοντραμπάσο και πιάνο.
Βλέπε επίσης
Κατηγορία:Τάγκο Κατηγορία:Τύποι μουσικών συγκροτημάτων
Πεύκη η βαριά
Περιγραφή
Η Πεύκη η βαρύξυλος έχει χαρακτηριστικό κορμό, ο οποίος, σε αντίθεση με άλλα κωνοφόρα, είναι πορτοκαλί, με τις ρωγμές στο κορμό να διαγράφονται με μαύρο χρώμα. Οι ρωγμές χωρίζουν τον κορμό σε παραλληλόγραμμες, επιμήκεις πλάκες. Οι βελόνες είναι μακριές, με μήκος από 7 μέχρι 25 εκατοστά και αναπτύσονται σε τούφες δύο ή τριών ή ακόμη και μέχρι πέντε, ανάλογα με το υπόειδος. Τα κουκουνάρια ωριμάζουν σε δύο χρόνια. Είναι ως επί το πλείστον κόκκινα-καφέ και σχεδόν άμισχα.
Παραπομπές
Κατηγορία:Πευκοειδή Κατηγορία:Δέντρα Κατηγορία:Χλωρίδα της Βόρειας Αμερικής Κατηγορία:Σύμβολα της Μοντάνα
Στιβ Μπάκναλ
Ο Στιβ Μπάκναλ, είναι Άγγλος πρώην διεθνής καλαθοσφαιριστής και προπονητής καλαθοσφαίρισης, ο οποίος αγωνιζόταν επαγγελματικά στη θέση του σούτινγκ γκαρντ από το 1983 ως το 2006.
Καριέρα
Ο Μπάκναλ ξεκίνησε να αγωνίζεται σε ηλικία δεκαεπτά ετών στην ομάδα του Κρίσταλ Πάλας και το 1985 εγγράφηκε στο πανεπιστήμιο της Βόρειας Καρολίνας, όπου έπαιξε μέχρι το 1989 σε 130 αγώνες, με μέσους όρους 7,5 πόντων και 3,0 ριμπάουντ.
Τη σεζόν 1989-90, υπέγραψε στους Λος Άντζελες Λέικερς, με τους οποίους αγωνίστηκε σε 18 παιχνίδια με μέσους όρους 1,3 πόντων και 0,6 ασίστ. Την επόμενη χρονιά, συμφώνησε με την αγγλική Σάντερλαντ, με την οποία κατέλαβε τη δεύτερη θέση στο πρωτάθλημα της Μεγάλης Βρετανίας.
Το 1991-92, φόρεσε τη φανέλα της Στουτγάρδης από τη Γερμανία, συνεχίζοντας στη Βιλερμπάν και τη Λε Μαν, πριν επιστρέψει στην πατρίδα του για τη διετία 1994-1996, αγωνιζόμενος με τις ομάδες των Τέιμς Βάλεϊ Τάιγκερς και των Λόντον Τάουερς.
A Fever You Can't Sweat Out
Το A Fever You Can't Sweat Out είναι το ντεμπούτο άλμπουμ των Panic! at the Disco. Κυκλοφόρησε στις 27 Σεπτεμβρίου του 2005 από τις Decaydance and Fueled by Ramen. Παραγωγός ήταν ο Matt Squire. Τα τραγούδια γράφτηκαν και παράχθηκαν κατά τη διάρκεια και μετά την αποφοίτηση της μπάντας από το λύκειο. Ηχογραφήθηκε μέσα σε σύντομο χρόνο, αφήνοντας τους νέους, τότε, εξαντλημένους. Οι στίχοι γράφτηκαν από τον κιθαρίστα Ryan Ross. Ο δίσκος καλύπτει θέματα όπως η ιερότητα του γάμου, η μοιχεία, η ψυχική υγεία, ο αλκοολισμός και η πορνεία. Έχοντας ενισχυθεί από την επιτυχία των singles "I Write Sins, Not Tragedies" και "The Only Difference Between Martyrdom and Suicide Is Press Coverage", το άλμπουμ έφτασε στο #13 στο Billboard 200, μένοντας 66 εβδομάδες στο τσαρτ. Το άλμπουμ έλαβε ανάμεικτες κριτικές, με πολλούς επαγγελματίες κριτικούς μουσικής να εκτιμούν την διασκεδαστική ατμόσφαιρα, ενώ άλλοι κριτικοί διέφεραν στις απόψεις τους ως προς την πρωτοτυπία και την ειλικρίνεια του άλμπουμ. Το άλμπουμ έχει γίνει πλατινένιο από την RIAA για πωλήσεις παραπάνω από ενός εκατομμυρίων αντίτυπων. Είναι η πιο επιτυχημένη κυκλοφορία της μπάντας, έχοντας πουλήσει πάνω από 2,2 εκατομμύρια αντίτυπα σε όλο τον κόσμο.
Στιβ Μπάκναλ
Καριέρα
Το καλοκαίρι του 1996, υπέγραψε στον Ηρακλή Θεσσαλονίκης, με τον οποίο έφθασε ως την ημιτελική φάση του κυπέλλου Κυπελλούχων, αλλά πραγματοποίησε μέτρια πορεία στις δύο χρονιές που παρέμεινε στην Ελλάδα.
A Fever You Can't Sweat Out
Παραπομπές
Κατηγορία:Άλμπουμ του 2005 Κατηγορία:Δισκογραφία των Panic! at the Disco
Στιβ Μπάκναλ
Καριέρα
Επέστρεψε στην Αγγλία και τους Μπέρμιγχαμ Μπούλετς, ενώ τις σεζόν 2002-03 και 2003-04 έπαιξε και πάλι στον Ηρακλή, πραγματοποιώντας εξαιρετική πορεία στη δεύτερη χρονιά, όταν αναδείχθηκε τριταθλητής Ελλάδος.
Ολοκλήρωσε την αγωνιστική του καριέρα στην Ολιμπίκ Αντίμπ και τους Λέστερ Ράιντερς, ενώ στη συνέχεια ανέλαβε την τεχνική ηγεσία των Λόντον Κάπιταλ και της εθνικής ομάδας εφήβων της Αγγλίας. Παράλληλα με την αγωνιστική του καριέρα, είχε πραγματοποιήσει 22 συμμετοχές στην εθνική ανδρών της Μεγάλης Βρετανίας.
Αδελαΐδα, αρχιδούκισσα της Αυστρίας
Η Αδελαΐδα (γερμ. Adelheid von Habsburg-Lothringen, etzherzog von Österreich, 3 Ιανουαρίου 1914 - 2 Οκτωβρίου 1971) από τον Οίκο της Λωρραίνης ήταν κόρη του Αυτοκράτορα της Αυστρίας και βασιλιά της Ουγγαρίας & Βοημίας.
Βιογραφία
Ήταν η πρώτη κόρη του Καρόλου, Αυτοκράτορα της Αυστρίας και Βασιλιά της Ουγγαρίας, Βοημίας, και της Ζίτας των Βουρβόνων-Πάρμας, κόρης του Ροβέρτου Α΄ της Πάρμας.
Η Αδελαΐδα Μαρία Ιωσηφίνα Σίξτα Αντωνία Ροβέρτα Οθωνία Ζίτα Καρλόττα Λουίζα Ιμμακουλάτα Πία Θηρεσία Βεατρίκη Φραγκίσκη Ισαβέλλα Ερριέττα Μαξιμιλιανή Γενοβέφα Ιγνατία Μάρκου ντ' Αβιάνο γεννήθηκε στο Ανάκτορο Χέρτσεντορφ, στο Μάιντλινγκ της Βιέννης. Τη βάπτισε ο Φρίντριχ Γκούσταφ Πίφλ, Πρίγκιπας-Αρχιεπίσκοπος της Βιέννης, με αναδόχους την εκ πατρός γιαγιά της Μαρία Ιωσηφίνα της Σαξονίας και τον εκ μητρός θείο της Σίξτο των Βουρβόνων-Πάρμας.
Το 1916 ο παέρας της διαδέχθηκε τον μεγάλο θείο του Φραγκίσκο Ιωσήφ ως αυτοκράτορας της Αυστρίας. Κατά τον Α΄ Παγκόσμιο Πόλεμο συνόδευε τον αδελφό της Όθωνα και τον πατέρα της στις επιθεωρήσεις του Αυστριακού στρατού.
Απεβίωσε άγαμη, 57 ετών, στο Πόκινγκ της Βαυαρίας.
Πηγές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Bloody Hawk
Ο Νικόλαος Κίτσος ευρύτερα γνωστός ως Bloody Hawk είναι Έλληνας ράπερ από την Ξάνθη που ασχολείται με τη hip hop μουσική.
Βιογραφία
Γεννήθηκε στη Ξάνθη στις 4 Νοεμβρίου του 1995 και ξεκίνησε την καριέρα του το 2012 στην ηλικία των 16 ετών. Η αρχή του έργου του έγινε σε συνεργασία με τους Spave, Epel και Nimbus D με τους οποίους μοιράζεται το κοινό κανάλι Φθείρομαι στο YouTube. Θεωρείται ιδιαίτερος ράπερ του σύγχρονου new-school ελληνικού hip hop και η μουσική του θεματολογία αφόρα τις κοινωνικές ανισότητες, την συγχρόνη οικονομική κρίση, τις ανασφάλειες και τον έρωτα. H λυρικότητα, ο ρεαλίσμος, το πάθος, η χαρμολύπη και ο τσαγγανός είναι τα κύρια στοιχεία που χαρακτηριζούν τα τραγούδια και την "ταυτότητα" του, αιτία που επέφερε και την ακροματική επιτύχια στις τελευταίες γενιές.
Στο σύνολο της καριέρας του έχει κυκλοφορήσει 2 mixtapes (Γερακίσιοι Οφθαλμοί, Σύνθετες γραμμές), 2 ομαδικά projects (Γαλάζιοι Κήποι, Shut The Fuked Up), 1 EP (Νηστικός) και 6 Albums (LP) (Βαλς, Signore Falco, Κομπλεξικό, 1 ΕΥΡΩ, Τίμημα, Fthina tricks). Επιπλέον έχει δημοσιεύσει ποίκιλα single κομμάτια, πολλά εκ των οποίων έχουν καταφέρει επίσης μεγάλη αποδοχή και επιτυχία της ευρείας ελληνικής Χιπ-Χοπ σκηνής. Εκτός αυτού, έχει λάβει επίσης μέρος σε πολλά κομμάτια άλλων καλλιτεχνών (ΠαιΦαν, Trouf, Dani Gambino, Immune, Vlospa, Buzz).
Κομπλεξικό (2017)
Ο Bloody Hawk πέρα από την underground σκηνή θα έρθει με την δημιουργία του "Κομπλεξικό" το πρώτο του studio album του, τον Μάιο του 2017, ο οποίος θα λάβει δημοσιότητα καθιερώνοντας τον Bloody στην ευρύτερη ελληνική ραπ σκηνή. Το Κομπλεξικό αυτή τη στιγμή έχει παραπάνω από 55 εκατομμύρια αναπαραγωγές σε όλες τις πλατφόρμες και αποτελεί ένα από τα κλασικά πλέον άλμπουμ της ελληνικής hip-hop ιστορίας. Τραγούδια του δίσκου όπως "Ανάγκη να σε δω", "Κομπλεξικό" και "Δαχτυλίδι" είναι πανελλήνια γνωστά.
1 Ευρώ (2019)
Τον Σεπτέμβριο του 2019 θα κυκλοφορήσει το επόμενο του άλμπουμ με όνομα "1 ΕΥΡΏ" και θα σημειώσει μεγάλη επιτυχία στα ελληνικά charts, καθιερώνοντας τον Bloody Hawk ως έναν από τους εμβληματικούς καλλιτέχνες του νεανικού χώρου και την πανελλήνια αναγνώριση για τις λυρικές και μουσικές ικανότητες του. O δίσκος σε όλες τις μουσικές πλατφόρμες έχει συγκεντρώσει παραπάνω από 42 εκατομμύρια αναπαραγωγές αφήνοντας έτσι το στίγμα του στην ιστορία του νέου ελληνικού hip-hop. Κομμάτια του δίσκου όπως το "Το εικοσάλεπτο", "Μη σταματάς" και "Μπαλόνια" έχουν ακροαματικότητα σε ένα ευρύ ηλικιακό κοινό και μεγάλη αγάπη εξίσου.
Τίμημα (2021)
Το 2021 υπέγραψε συμβόλαιο με την δισκογραφική εταιρία Minos EMI με την οποία και κυκλοφόρησε τον Νοέμβριο του ίδιου έτους το άλμπουμ "Τίμημα", το οποίο επίσης σημείωσε μεγάλη επιτυχία με τα streams του να ξεπερνάνε τα 22 εκατομμύρια σε όλες τις πλατφόρμες ξεχωρίζοντας ιδιαίτερα στο κοινό το κομμάτι του δίσκου "Daewoo 3" αποδεικνύοντας σε ακόμα ένα studio album την ποιητική πένα του και την σημαντικότητα του στην Χιπ-Χοπ σκήνη της Ελλάδας τα τελευταία χρόνια.
Φθηνά Tricks (2023)
Tον Μάιο του 2023 κυκλοφόρησε το πιο πρόσφατο άλμπουμ του με τίτλο "Φθηνά tricks", παραγωγής του Mateos Nps, στον οποίο για πρώτη φορά ο Bloody Hawk παρουσιάζει έναν πιο "εξωστρεφή" χαρακτήρα, κάνοντας διάφορες συνεργασίες με άλλους δημοφιλής καλλιτέχνες (Dani Gambino, Immune, Vlospa & Wang) της new-school ελληνικής ραπ σκηνής.
Συναυλίες
O Bloody Hawk στην γενιά του είναι γνωστός για την εκρηκτικότητα και ενέργεια των live συναυλιών του. , ο Bloody πραγματοποιήσε στο Gazi Music Hall στο Γκάζι της Αθήνας την παρουσίαση του "1 ΕΥΡΏ" (16/11/2019) στο οποίο πήγαν χιλιάδες ακροατές του σε μια έντονη ατμόσφαιρα.
Μια ακομή ξεχωριστή συναυλία στην πορεία του είναι στην παρουσιάση του "Τίμημα" στο Fuzz στην Αθήνα (01/04/2022), σε ένα ακόμη κατάμεστο εσωτερικό χώρο ο Bloody έδωσε ένα εκρηκτικό show και μαζι με τον τότε πρόσφατο δίσκο του "εκτέλεσε" και τα γνωστότερα τραγούδια του.
Αλλά η μεγαλύτερη στιγμή στα χρονικά των ζωντανών εμφανίσεων του θα έρθει στις 24 Ιουνίου του 2023, ο Bloody Hawk πραγματοποίησε συναυλία στο Στάδιο της Ν.Σμύρνης τραγουδώντας πολλές επιτυχίες του και συγκεντρώνοντας περίπου 15.000 κόσμο, γεγονός που αποτελεί την μεγαλύτερη συναυλία στην καριέρα του.
Διαδίκτυο
Κατηγορία:Έλληνες ράπερ
Σχέδιο Βιώσιμης Αστικής Κινητικότητας
μικρογραφία Σχέδιο Βιώσιμης Αστικής Κινητικότητας (ΣΒΑΚ) είναι το στρατηγικό σχέδιο που καταρτίζεται με σκοπό τη βελτίωση της ποιότητας ζωής στις αστικές περιοχές και τα περίχωρά τους και την ικανοποίηση των αναγκών για την κινητικότητα των ανθρώπων και τη μεταφορά αγαθών στις περιοχές αυτές. Το ΣΒΑΚ στηρίζεται στις υφιστάμενες πρακτικές πολεοδομικού και κυκλοφοριακού σχεδιασμού, στα εγκεκριμένα πολεοδομικά σχέδια όλων των βαθμίδων (Γενικά Πολεοδομικά Σχέδια, Τοπικά Χωρικά Σχέδια, ΓΠΣ/ΤΧΣ) και Πολεοδομικές Μελέτες Επέκτασης Αναθεώρησης ή Τοπικά Σχέδια Εφαρμογής (ΠΜΕΑ/ΤΣΕ), καθώς και όλες τις στρατηγικές μελέτες που συσχετίζονται με αυτά (Επιχειρησιακό Σχέδιο Ο.Τ.Α., ΣΒΑΑ, ΣΟΑΠ, ΟΧΕ, ΣΔΑΕ, Τοπικά Σχέδια Προσαρμογής στην Κλιματική Αλλαγή, ΣΔΑΕΚ, ΣΔΑ, Αναπτυξιακές μελέτες) και ενσωματώνει επιμέρους τομεακές πολιτικές, αναπτύσσει και προωθεί συμμετοχικές διαδικασίες για την επιλογή των μέτρων παρέμβασης και περιλαμβάνει μεθόδους παρακολούθησης και αξιολόγησής τους.
Το ΣΒΑΚ σχεδιάζεται και καταρτίζεται με ορίζοντα δεκαετίας στο πλαίσιο σχεδιασμού και ανάπτυξης της βιωσιμότητας του αστικού χώρου, με κριτήρια κοινωνικά, οικονομικά και περιβαλλοντικά και καλύπτει όλους τους τρόπους και τα μέσα μεταφοράς στην περιοχή παρέμβασης, ώστε η κινητικότητα των πολιτών και οι αστικές μεταφορές να καθίστανται λειτουργικές και βιώσιμες για το σύνολο των χρηστών.
Κατά την κατάρτιση του ΣΒΑΚ εξετάζονται, ιδίως, θέματα που αφορούν δημόσιες μεταφορές, μη μηχανοκίνητα μέσα (πεζή μετακίνηση, ποδήλατο), συνδυασμένες μεταφορές, οδική ασφάλεια, διαχείριση κυκλοφορίας και στάθμευσης, αστική εφοδιαστική αλυσίδα, διαχείριση κινητικότητας και ευφυή συστήματα μεταφορών, κίνητρα και αντικίνητρα για τους πολίτες, πρόσβαση στις θαλάσσιες και εναέριες μεταφορές, προώθηση της ηλεκτροκίνησης, βιοκλιματικό σχεδιασμό του δημόσιου χώρου, και δίδεται έμφαση στη διεύρυνση των δικτύων ήπιας κυκλοφορίας σε συνδυασμό με την αντίστοιχη διεύρυνση των δικτύων των ελεύθερων, κοινόχρηστων - κοινωφελών, αστικών χώρων, συνδυάζοντας την πεζή κινητικότητα με δίκτυα πράσινων υποδομών, των δικτύων νερού (ρέματα, ποτάμια, παράκτιες ζώνες) και διαδρομών και την ολοκληρωμένη διαχείριση του δημόσιου χώρου. Στο ΣΒΑΚ συνεκτιμώνται στρατηγικά κείμενα και εθνικές πολιτικές που αφορούν, ιδίως, την ανάπτυξη των μεταφορών, την προώθηση της βιώσιμης κινητικότητας, την οδική ασφάλεια και την επίτευξη των στόχων βιώσιμης ανάπτυξης, τις στρατηγικές και κατευθύνσεις του ολοκληρωμένου χωρικού σχεδιασμού και αστικής αναζωογόνησης, καθώς και της συνεργατικής και κυκλικής οικονομίας για τα θέματα μεταφορών.
Παραπομπές
Κατηγορία:Βιώσιμη κινητικότητα
Καρλόττα της Αυστρίας
Η Καρλόττα (γερμ. Charlotte von Habsburg-Lothringen, 1 Μαρτίου 1921 - 23 Ιουλίου 1989) από τον Οίκο των Αχβούργων-Λωρραίνης ήταν κόρη του Αυτοκράτορα της Αυστρίας και Βασιλιά της Ουγγαρίας & Βοημίας και με τον γάμο της έγινε τιτουλάρια Δούκισσα του Μεκλεμβούργου-Στρέλιτς.
Βιογραφία
Η Καρλόττα Χεδβίγη Φραγκίσκη Ιωσηφίνα Μαρία Αντωνία Ροβέρτα Οθωνία Πία Άννα Ιγνατία Μάρκους ντ' Αβιάνο ήταν η δεύτερη κόρη του Καρόλου Α΄ της Αυστρίας και Βασιλιά της Ουγγαρίας & Βοημίας και της Ζίτας των Βουρβόνων-Πάρμας, κόρης του Ροβέρτου της Πάρμας.
Οικογένεια
Παντρεύτηκε το 1956 τον Γεώργιο, τιτουλάριο Μεγάλο Δούκα του Μεκλεμβούργου-Στρέλιτς, επικεφαλής του Οίκου του. Δεν απέκτησαν απογόνους.
Πηγές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Κώστας Χατζής
Ο Κώστας Χατζής (γενν. 13 Αυγούστου 1936) είναι Έλληνας Ρομά τραγουδοποιός. Είναι πολύ δημοφιλής λαϊκός κιθαρωδός και τραγουδοποιός. Είναι διάσημος κυρίως στην Ελλάδα και την Κύπρο, αλλά και στον απόδημο ελληνισμό.
Βιογραφία
Ο Κώστας Χατζής γεννήθηκε στη Λειβαδιά της Βοιωτίας στις 13 Αυγούστου 1936. Κατάγεται από οικογένεια μουσικών της μειονότητας των Ρομά στην Ελλάδα. Ο παππούς του Κώστας Καραγιάννης (από το γένος της μητέρας του) ήταν ένας από τους διασημότερους δημοτικούς κλαρινίστες της εποχής του στην Ελλάδα και ο πατέρας του Ευάγγελος Χατζής ήταν δεξιοτέχνης στο σαντούρι. Στα δεκαέξι του τραγουδούσε με τον πατέρα του σε γάμους, βαφτίσια και σε άλλες εκδηλώσεις. Αυτή την περίοδο γράφει τα πρώτα του τραγούδια.
Το 1957, έπειτα από μεγάλο διάστημα περιοδειών στην ελληνική επικράτεια εγκαθίσταται στην Αθήνα. Έπειτα από πολλές στερήσεις αρχίζει να γίνεται ευρύτερα γνωστός και κάνει την πρώτη του εμφάνιση το 1961 στη Πλακιώτικη μπουάτ «Τιπούκειτος» του Μπουκουβάλα. Με το πέρασμα του χρόνου γίνεται περισσότερο γνωστός, παρουσιάζοντας και ηχογραφώντας δικά του τραγούδια, που τον ανέδειξαν σταδιακά σε φυσιογνωμία σύγχρονου τροβαδούρου με ιδιότυπη φωνή και προσωπικό ερμηνευτικό ύφος. Ο Χατζής τραγουδούσε μπαλάντες που συνήθως περιείχαν έντονη κοινωνική κριτική που τον καθιέρωσε στη συνείδηση του κόσμου.
Τρία χρόνια αργότερα, το 1963, ηχογράφησε τον πρώτο του δίσκο που περιέχει το τραγούδι του Μίμη Πλέσσα «Έφυγε η αγάπη μου». Στη συνέχεια εμφανίστηκε στη «μπουάτ του Γύφτου» με πολύ μεγάλη επιτυχία. Διετέλεσε από τους κυριότερους εκπροσώπους του μουσικού Νέου Κύματος, ενώ είχε πληθωρική συμμετοχή με αριθμό τραγουδιών του και σε δίσκους άλλων καλλιτεχνών. Διάσημοι συνθέτες της εποχής, όπως οι Μάνος Χατζιδάκις, Μίμης Πλέσσας, Μίκης Θεοδωράκης, Γιάννης Μαρκόπουλος και Σταύρος Ξαρχάκος, τον ανακαλύπτουν και του δίνουν να ερμηνεύσει τραγούδια, στα οποία προσδίδει τη δική του φυσιογνωμία. Σημαντική στιγμή είναι η συμμετοχή του στο δίσκο του Γιάννη Μαρκόπουλου Το κορίτσι με το κορδελάκι («Γκρεμισμένα σπίτια» κ.ά.) σε στίχους του Νότη Περγιάλη. Το 1968 κυκλοφορεί η πρώτη του ολοκληρωμένη δισκογραφική δουλειά με τίτλο Αναγέννησις Αλόννησος σε μουσική και ενορχήστρωση του ιδίου. Ακολουθούν αρκετές δουλειές του τα επόμενα χρόνια, όπου σε συνεργασία με κορυφαίους στιχουργούς χαρίζουν στο ελληνικό τραγούδι πολλές σημαντικές στιγμές. Με την πιο στενή συνεργάτιδά του, τη Σώτια Τσώτου, γράφουν τραγούδια όπως: «Ο Στρατής», «Δε βαριέσαι αδελφέ», «Κάτι τρέχει», «Τι σήμερα τι αύριο τι χθες», «Λεωφορείο ο κόσμος», «Νυχτώνει δόξα τω Θεώ», «Όλα ανάποδα τα βλέπει», «Η φωτογραφία», «Ένας Γερμανός και μια Εβραία», «Απ' το αεροπλάνο», «Μη μας περιφρονάς», «Ο κύριος κανείς», «Αν ερχόσουν», κ.ά..
Μεταξύ πολλών άλλων εμφανίσεων εξαιρετικά επιτυχημένη αποδείχθηκε η συνύπαρξή του με τη Μαρινέλλα στην πλακιώτικη μπουάτ «Σκορπιός» και στην πρεμιέρα τους στις 28 Μαρτίου 1976 παρουσίασαν το πρόγραμμα «Ρεσιτάλ» που περιείχε 50 τραγούδια του, τα περισσότερα σε στίχους της Σώτιας Τσώτου («Σύνορα η αγάπη δε γνωρίζει», «Σπουδαίοι άνθρωποι αλλά», «Η αγάπη όλα τα υπομένει», «Δεν είμ' εγώ», «Κι ύστερα», «Σ' αγαπώ», «Όλος ο κόσμος είσ' εσύ», «Μονολογούμε», «Πάρε με μαζί σου τσιγγάνε», «Αμήν», «Τρελός ή παλικάρι», κ.ά.). Η ζωντανή ηχογράφηση που προέκυψε κυκλοφόρησε σε τριπλό δίσκο το Πάσχα του ίδιου χρόνου και σημείωσε μεγάλη εμπορική επιτυχία φτάνοντας τις 500.000 πωλήσεις και αποτελεί μέχρι σήμερα έναν από τους δέκα πιο εμπορικούς δίσκους της ελληνικής δισκογραφίας. Με τη Μαρινέλλα συνεργάστηκαν αργότερα το 1980 με τον δίσκο Ταμ - ταμ («Μια χαμένη Κυριακή», «Πάρε ένα κοχύλι απ' το Αιγαίο», «Ζητείται φίλος», «Δεν θέλω γράμμα», «Το γυφτάκι», κ.ά.) και το 1987 με τον δίσκο Συνάντηση («Ιθάκη», «Μας κόψαν το φως», «Να 'ταν ο κόσμος μια κάλπη», «Τα σ' αγαπώ σου ένα σωρό», κ.ά.).
Στο τέλος της δεκαετίας του 1970 ο Κώστας Χατζής επισκέπτεται την Αμερική για συναυλίες. Η φήμη του ως τραγουδιστή της ειρήνης έφτασε μέχρι το Λευκό Οίκο. Ο τότε Πρόεδρος Τζίμι Κάρτερ τον προσκάλεσε στο Λευκό Οίκο για να τον γνωρίσει και να τον συγχαρεί για το έργο του, συνάντηση που πραγματοποιήθηκε στις 15 Νοεμβρίου του 1979.
Στις 18 Οκτωβρίου 2011 εμφανίστηκε στο Μέγαρο Μουσικής Αθηνών με τη μουσική παράσταση «Όταν κοιτάς από ψηλά», ερμηνεύοντας τραγούδια από την πολυετή καριέρα του. Μαζί του στη σκηνή εμφανίστηκαν η Μαρία Αλεξίου και η Αντωνία Χατζίδη.
Άλλα γνωστά τραγούδια του είναι : «Τα καρφιά», «Χάσαμε», «Αντίο, λοιπόν αντίο», «Να 'χαν όλοι οι άνθρωποι μια αγάπη όπως εγώ», «Θυμάμαι», «Καληνύχτα Μαργαρίτα», «Η γαλαρία», «Στάσου πού πας», «Είμαι ένας άνθρωπος απλός», «Το ταμ-ταμ», «Πάλι ύπνος δε με πιάνει», «Αρουραίοι της νύχτας», «Κι άλλο παιδί γεννήθηκε απόψε», «Και λεγόμαστε άνθρωποι», «Γέρνει ο ήλιος», «Η Γη ακόμα ζει», «Ραμόνα», «Η φωτογραφία», «Στο διεθνές το μαγαζί», «Περιστρεφόμαστε».
Προσωπική ζωή
Νυμφεύθηκε τη Γερμανίδα Ούρσουλα φον Γιόρντις (Ursula von Jordis). Ο γιος τους Αλέξανδρος Χατζής ασχολείται επαγγελματικά με τη μουσική, ενώ συμμετέχει σε συναυλίες μαζί με τον πατέρα του, Κώστα Χατζή. Η δεύτερη σύζυγός του είναι η Αντωνία Χατζίδη. Έχει έξι παιδιά από τους δύο γάμους. Είναι Μάρτυρας του Ιεχωβά.
Ψηφιακό αρχείο ΕΡΤ
Κατηγορία:Ρομά στην Ελλάδα Κατηγορία:Έλληνες τραγουδοποιοί Κατηγορία:Έλληνες άνδρες τραγουδιστές Κατηγορία:Έλληνες συνθέτες
Αγορά Θεσπρωτίας
Η Αγορά (πρώην Λιογκάτι) είναι χωριό του δήμου Σουλίου στο νομό Θεσπρωτίας της περιφέρειας Ηπείρου (Σχέδιο Καλλικράτης). Σύμφωνα με την απογραφή του 2011 ο πληθυσμός της ανέρχεται στους 175 μόνιμους κατοίκους.
Γενικά στοιχεία
Η Αγορά είναι κτισμένη νοτιοανατολικά της, πρωτεύουσας του νομού, Ηγουμενίτσας σε υψόμετρο 220 μέτρων παρά τον ποταμό Κωκυτό στους πρόποδες του Κορύλα. Ο πληθυσμός της Αγοράς ασχολείται κατά κύριο λόγο με την κτηνοτροφία και τη γεωργία. Εκκλησιαστικά υπάγεται στη μητρόπολη Παραμυθίας, Φιλιατών, Γηρομερίου και Πάργας, ενώ η κεντρική εκκλησία του χωριού είναι αφιερωμένη στη Μεταμόρφωση του Σωτήρος.
Ιστορικά στοιχεία
Κατά τη διάρκεια της Τουρκοκρατίας ήταν γνωστή ως Λιογκάτι ή Λιογκάτη, ονομασία που κράτησε μέχρι το 1928. Κατά τις τελευταίες δεκαετίες της Τουρκοκρατίας υπαγόταν στον καζά Παραμυθιάς του σαντζακίου Ιωαννίνων. Σύμφωνα με έκθεση του 1874 που συντάχτηκε από τον τότε επίσκοπο Παραμυθίας Άνθιμο με αποδέκτη τον Ηπειρωτικό Φιλεκπαιδευτικό Σύλλογο Κωνσταντινουπόλεως, στην Αγορά ζούσαν 12 οικογένειες, ενώ λίγα χρόνια αργότερα, σύμφωνα με την εκτίμηση του επιτελικού γραφείου του ελληνικού υπουργείου Στρατιωτικών, είχε 60 κατοίκους. Το 1895 η επίσημη απογραφή που διενεργήθηκε από την οθωμανική διοίκηση αναφέρει την Αγορά ως ελεύθερο χωριό στο οποίο κατοικούσαν 27 άτομα (20 άνδρες και 7 γυναίκες) κατανεμημένα σε έξι φορολογικούς χανέδες. Το 1910, σύμφωνα με στοιχεία της τοπικής μητρόπολης, είχε πληθυσμό 60 κατοίκων και παράλληλα διέθετε ελληνικό σχολείο με έναν δάσκαλο και δέκα μαθητές και τρία χρόνια αργότερα, η πρώτη ελληνική απογραφή που πραγματοποιήθηκε στην Ήπειρο μετά την απελευθέρωσή της από τον ελληνικό στρατό κατά τους Βαλκανικούς Πολέμους βρήκε στον οικισμό 83 κατοίκους.
Κατά τη διάρκεια της Κατοχής υπολογίζεται πως καταστράφηκαν 17 οικήματα του χωριού. Παράλληλα τρεις κάτοικοί του σκοτώθηκαν από τις γερμανικές δυνάμεις και τις ένοπλες ομάδες Τσάμηδων δοσίλογων.
Διοικητικά, μετά την ενσωμάτωση στο ελληνικό κράτος, η Αγορά υπήχθη στην κοινότητα Σκανδάλου της επαρχίας Σουλίου του νομού Ιωαννίνων και το 1937 προσαρτήθηκε στο νεοσύστατο τότε νομό Θεσπρωτίας. Το 1997 υπήχθη στον καποδιστριακό δήμο Αχέροντα, ενώ από το 2011 υπάγεται στον διευρυμένο δήμο Σουλίου.
Πηγές
Κατηγορία:Χωριά του νομού Θεσπρωτίας Κατηγορία:Δήμος Σουλίου
The Simpsons
μικρογραφία|Οι χαρακτήρες της σειράς Το The Simpsons είναι αμερικανική σειρά κινουμένων σχεδίων που δημιουργήθηκε από τον Ματ Γκρέινιγκ για το τηλεοπτικό κανάλι Fox. Οι Simpsons προβλήθηκαν για πρώτη φορά στις 17 Δεκεμβρίου του 1989 και συνεχίζουν να προβάλλονται έως σήμερα σε διάφορα τηλεοπτικά δίκτυα παγκοσμίως.Ok CmC Είναι από τις μακροβιότερες σειρές κινουμένων σχεδίων στην ιστορία της τηλεόρασης, ενώ αναδείχτηκαν ως η μακροβιότερη τηλεοπτική σειρά σε ώρα υψηλής τηλεθέασης της αμερικανικής τηλεόρασης. Έχουν μεταδοθεί πάνω από 660 επεισόδια, ενώ ο 30ος κύκλος μεταδίδεται την τηλεοπτική περίοδο 2018-19. Τον Ιούλιο του 2007 προβλήθηκε η κινηματογραφική ταινία The Simpsons: Η Ταινία, η οποία έκανε εισπράξεις 527 εκατομμυρίων δολαρίων παγκοσμίως. Το 2011 ανακοινώθηκε ότι η σειρά θα έχει άλλες 2 σεζόν (24+25). Η 26η σεζόν έκανε πρεμιέρα στις 28 Σεπτεμβρίου του 2014 και ολοκληρώθηκε στις 17 Μαΐου του 2015. Στις 4 Μαΐου του 2015, η σειρά ανανεώθηκε για 27η και 28η σεζόν, οι οποίες έκαναν πρεμιέρα στις 27 Σεπτεμβρίου του 2015 και 25 Σεπτεμβρίου του 2016, αντίστοιχα.
Έχει αποσπάσει 25 βραβεία Έμμυ, 22 Βραβεία Anny κι ένα Βραβείο Peabody. Σύμφωνα με το περιοδικό Time (τεύχος 31 Δεκεμβρίου 1999), οι Simpsons είναι η καλύτερη σειρά του 20ού αιώνα. Στις 14 Ιανουαρίου του 2000, η οικογένεια Simpsons απέκτησε το δικό της αστέρι στο Hollywood Walk of Fame. Χαρακτηριστικές εκφράσεις όπως το «D'Oh!» του Homer έχουν αποκτήσει δικό τους λήμμα στο λεξικό. Η σειρά περιγράφει με σατιρικό τρόπο τη ζωή μια τυπικής αμερικανικής οικογένειας την οποία αποτελούν ο Homer, η Marge, o Bart, η Lisa και η Maggie. Η σειρά διαδραματίζεται στην φανταστική πόλη του Springfield.
Η επίδραση των Simpsons στην αμερικάνικη αλλά και στην παγκόσμια κουλτούρα είναι μεγάλη. Τα σενάρια, εκτός από το ευφυές χιούμορ έχουν και πολλές δόσεις σάτιρας της αμερικανικής και γενικά της σύγχρονης κοινωνίας, με κριτική σε πολλά επίπεδα. Θέματα όπως η ομοφοβία, ο αλκοολισμός, ο εθνικισμός μέχρι και η συμπεριφορά προέδρου Μπους έχουν περάσει από επεισόδια της σειράς. Διάδοχοι της σειράς μπορούν να θεωρηθούν σειρές όπως οι South Park, Family Guy και Futurama (επίσης δημιουργήματα του Ματ Γκρέινινγκ).
Ιστορία
Ο Γκρέινινγκ οραματίστηκε τους Simpsons όταν έπρεπε να προτείνει μια νέα σειρά κινουμένων σχεδίων μικρού μήκους, με τον παραγωγό Τζέιμς Λ. Μπρουκς, που θα γινόταν ένθετο κομμάτι του βαριετέ The Tracey Ullman Show. Πρότεινε μια δυσλειτουργική οικογένεια στην οποία έδωσε ονόματα από τη δική του οικογένεια και στη θέση του εαυτού του, έδωσε το όνομα του Bart, που είναι αναγραμματισμός της λέξης brat (κακομαθημένο). Τα βίντεο μικρού μήκους με την οικογένεια Σίμσονς ξεκίνησαν να παίζουν στο The Tracey Ullman Show στις 19 Απριλίου 1987. Μετά από τρεις κύκλους, η Fox έδωσε στους Σίμσονς τη δική τους αποκλειστική σειρά, που έκανε από πολύ νωρίς μεγάλη επιτυχία.
Χαρακτήρες
Οι βασικοί χαρακτήρες της σειράς είναι η οικογένεια Simpsons, η οποία αποτελείται από τους Χόμερ, Μαρτζ, Μπαρτ, Λίζα και Μάγκι. Συχνές παρουσίες έχουν και άλλοι, όπως ο παππούς Abe, o Milhouse (φίλος του Bart), ο Krusty ο Κλόουν, ο Ned Flanders (γείτονας του Homer), ο κος Burns, ο Sideshow Bob και ο Moe Szyslak (ιδιοκτήτης του μπαρ όπου συχνάζει ο Homer). Σε πολλά επεισόδια συμμετέχουν και ως καλεσμένοι μεγάλες διασημότητες των ΜΜΕ και όχι μόνο, μουσικοί όπως οι U2, οι Metallica, ο Μάικλ Τζάκσον, ή ακόμα και γνωστοί επιστήμονες όπως ο Στήβεν Χώκινγκ. Κατά κανόνα, τα πραγματικά άτομα δίνουν τις φωνές τους στα κινούμενα σχέδια που παρουσιάζονται στην σειρά.
Κόμικς
Η μεγάλη επιτυχία της σειράς οδήγησε και τη μεταφορά της σε κόμικς. Από το 1993 έως σήμερα, η εταιρεία Bongo Comics εκδίδει στην Αμερική περιοδικά με τους δημοφιλείς ήρωες. Από τότε, έχει κυκλοφορήσει μια πλειάδα τίτλων, με κυριότερους το Simpsons Comics (1993 έως σήμερα), το Bart Simpson Comics (2000 έως σήμερα), το Bart Simpson's Treehouse of Horror (1995 έως σήμερα) και άλλους.
Κριτικές
Στη Ρωσία η σειρά προβαλλόταν το πρωί σε ένα κανάλι μαζί με το South Park, αλλά απαγορεύτηκε, γιατί περιλάμβανε μια παρωδία του Τομ και Τζέρι.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Κωμικές σειρές κινουμένων σχεδίων Κατηγορία:Τηλεοπτικές σειρές του Fox Κατηγορία:Τηλεοπτικά προγράμματα που έγιναν βιντεοπαιχνίδια Κατηγορία:The Simpsons
Ινουκτούν
Η Ινουκτούν (γροιλανδικά: avanersuarmiutut, δανικά: nordgrønlandsk) είναι η γλώσσα 1000 περίπου ιθαγενών Ινουγουίτ, που κατοικούν στους βορειότερους οικισμούς στον κόσμο, στη βορειοδυτική Γροιλανδία.
Όλοι οι ομιλητές της Ινουκτούν μιλούν επίσης και Γροιλανδικά, ορισμένοι Δανικά και ελάχιστοι Αγγλικά. Η γλώσσα ομιλείται κυρίως στην πόλη Κανάκ και τα κοντινά σε αυτή χωριά.
Τα Ινουκτούν περιγράφηκαν πρώτη φορά από τους εξερευνητές Κνουντ Ράσμουσεν και Πίτερ Φρόικεν οι οποίοι περιηγήθηκαν τη βόρεια Γροιλανδία στις αρχές του 20ου αιώνα. Η γλώσσα δεν έχει καθιερωμένη ορθογραφία και δεν διδάσκεται στα σχολεία. Ωστόσο οι κάτοικοι της πόλης Κανάκ και τον τριγύρω χωριών τη χρησιμοποιούν στις καθημερινές τους συνδιαλέξεις.
Η γλώσσα ανήκει στην Εσκιμελεουτική οικογένεια και είναι συγγενική με τα Γροιλανδικά και τη γλώσσα Ινουκτιτούτ του Καναδά. Οι Ινουγουίτ ήταν οι τελευταίοι ιθαγενείς της Γροιλανδίας που πέρασαν στο νησί από τον Καναδά. Εικάζεται ότι πραγματοποίησαν το πέρασμα κατά τον 18ο αιώνα.
Παραπομπές
Κατηγορία:Γροιλανδία Κατηγορία:Γλώσσες της Δανίας
Ο χαρταετός
Πλοκή
Ο χαρταετός λαμβάνει χώρα σε ένα χωριό που ονομάζεται Ντεΐρ Μιμάς πάνω από τα σύνορα των κατεχόμενων από το Ισραήλ εδαφών στον νότιο Λίβανο. Η 16χρονη Λιβανέζα Λαμία (Φλάβια Μπεχάρα) ζει με την οικογένειά της στο χωριό. Η οικογένειά της την έχει λογοδόσει για να παντρευτεί με τον ξάδερφό της, τον Σάμι (Εντομόντ Χαντάντ), ο οποίος ζει στην ισραηλινή πλευρά. Η μητέρα της Λαμία, η Αμίρα (Ράντα Ασμάρ) είναι απογοητευμένη και απρόθυμη να στείλει την κόρη της μακριά, γιατί αυτό σημαίνει ότι η Λαμία δεν θα μπορέσει ποτέ να επιστρέψει λόγω της τεταμένης πολιτικής κατάστασης στα σύνορα.
Η Λαμία, με τη σειρά της, είναι και η ίδια εντελώς απρόθυμη να συμφωνήσει με τον γάμο, γιατί δεν έχει δει ποτέ τον υποψήφιο σύζυγό της ούτε βέβαια τον αγαπάει. Δεν είναι παρά μια αφελής έφηβη που δεν έχει ιδέα για τον γάμο. Σε παρόμοιο μήκος κύματος, ο Σάμι δεν ενδιαφέρεται ιδιαίτερα να παντρευτεί την ξαδέρφη του. Ωστόσο, συμφωνεί με τον γάμο, γιατί θεωρεί ότι έτσι θα βοηθήσει τη Λαμία να ξεφύγει από το χωριό της.
Για τη διεξαγωγή του γάμου, δεδομένου ότι υπάρχει νεκρή ζώνη μεταξύ των δύο πλευρών, του Λιβάνου και του Ισραήλ, η επικοινωνία γίνεται μέσω τηλεβόων και οι δύο πλευρά μπορούν να δουν ο ένας τον άλλον μόνο με κιάλια. Πριν από τον γάμο, η Λαμία έπρεπε να πάρει ειδική άδεια από τις αρχές για να περάσει τα σύνορα. Την ημέρα του γάμου, όλο το χωριό μαζεύεται στις συνοριακές πύλες για να δει τη Λαμία να διασχίζει τα σύνορα. Στην ισραηλινή πλευρά, ανεμίζουν μια λευκή σημαία ως σήμα για να ξεκινήσει η διαδικασία. Η Λαμία αγκαλιάζει την οικογένειά της και ξεκινά τη μεγάλη της βόλτα προς τα ισραηλινά σύνορα με το υπέροχο νυφικό της και με μια ανθοδέσμη. Κοιτάζει συνεχώς πίσω της, γνωρίζοντας ότι μπορεί να μην επιστρέψει ποτέ.
Στο μεταξύ, η ταινία αποκαλύπτει ότι ένας Ισραηλινός στρατιώτης, ο Γιουσέφ (Μάχερ Μπσαΐμπ), που υπηρετεί στα σύνορα, είναι ερωτευμένος με τη Λαμία. Από τη στιγμή που η Λαμία πηγαίνει να ζήσει στο σπίτι του Σάμι, μετά βίας τρώει, κοιμάται και μιλάει. Η κατάσταση αυτή συνεχίζεται για 20 ημέρες. Αργότερα, κατά τη διάρκεια ενός καβγά με τον σύζυγό της, η Λαμία τού λέει ότι αγαπά κάποιον άλλον, ο οποίος αποδεικνύεται ότι είναι ο Γιουσέφ. Η οικογένεια του Σάμι απογοητεύεται με τη Λαμία και την πηγαίνει στα σύνορα για να μιλήσει με τη μητέρα της. Στη Λαμία δίνουν κιάλια, αλλά εκείνη, αντί να κοιτάξει τη μητέρα της, γυρίζει να κοιτάξει τον Γιουσέφ και ανταλλάσσει χαμόγελα μαζί του. Και οι δύο οικογένειες θυμώνουν με αυτό και τα κιάλια τής αφαιρούνται.
Λόγω της συνεχούς δυσάρεστης συμπεριφοράς της, η Λαμία γίνεται ανεπιθύμητη στο σπίτι του Σάμι και αναγκάζεται να επιστρέψει στην οικογένειά της. Ο Σάμι προειδοποιεί τη Λαμία ότι κανείς άλλος δεν θα τη θέλει πια αν εκείνος τη χωρίσει και θα ότι θα μείνει για πάντα μόνη. Η Λαμία αντιμετωπίζει μεγάλο δίλημμα, γιατί δεν θέλει να μείνει με τον άντρα της αλλά δεν θέλει ούτε να γυρίσει πίσω (λόγω του έρωτά της με τον Γιουσέφ).
Δυστυχώς, η Λαμία επιστρέφει στο Ντεΐρ Μιμάς, προς απόλυτη απογοήτευση τόσο της ίδιας όσο και του στρατιώτη. Η νεαρή κοπέλα γίνεται αντικείμενο προσβολών στο χωριό της, κάτι που φαίνεται όταν ένας καταστηματάρχης δεν δέχεται χρήματα από αυτήν, αποκαλώντας τα "χρήματα της ατιμίας".
Ουράνιο τόξο
μικρογραφία|Το ουράνιο τόξο είναι ένα πολύχρωμο οπτικό και μετεωρολογικό φαινόμενο, κατά το οποίο εμφανίζεται το [[φάσμα των χρωμάτων που συνθέτουν το ορατό φως, στον ουρανό. Εδώ ένα διπλό ουράνιο τόξο.]]
Μουσείο Σιδηροδρόμων Στενού Εύρους (Σοχάτσεφ)
μικρογραφία|240x240εσ| Σοχάτσεφ – σιδηροδρομικός σταθμός στενού εύρους μικρογραφία|240x240εσ| Μουσειακά εκθέματα (η ατμομηχανή WLs75 σε πρώτο πλάνο) Το Μουσείο Σιδηροδρόμων Στενού Εύρους στο Σοχάτσεφ (πολωνικά: Muzeum Kolei Wąskotorowej w Sochaczewie) είναι παράρτημα του Μουσείου Σιδηροδρομικών Σταθμών (πρώην Μουσείο Σιδηροδρόμων της Βαρσοβίας) στο Σοχάτσεφ της Πολωνίας.
Ουράνιο τόξο
Το ουράνιο τόξο είναι φαινόμενο που εμφανίζεται όταν οι ακτίνες του Ηλίου πέφτουν πάνω σε σταγονίδια βροχής στην ατμόσφαιρα της Γης και αποτελεί ένα παράδειγμα διάθλασης, μετά από ανάκλαση.
Κάθε χρώμα (δηλαδή το κάθε μήκος κύματος) διαθλάται υπό διαφορετική γωνία μέσα στα σταγονίδια (που δρουν σαν μικρά πρίσματα), παθαίνει διαφορετική εκτροπή και έτσι το ορατό λευκό φως αναλύεται στα διάφορα χρώματα που το συνθέτουν, δηλαδή στο φάσμα του. Έτσι εμφανίζεται το φάσμα του ηλιακού φωτός ως ένα πολύχρωμο τόξο, με το κόκκινο χρώμα να κυριαρχεί στην εξωτερική του πλευρά, και το ιώδες στην εσωτερική. Η διαφορετικότητα της γωνίας του κάθε μήκους κύματος (χρώματος) και του σχήματος των σταγονιδίων εξηγεί και το τοξοειδές σχήμα του φαινομένου και όχι κάποιο άλλο.
Για να γίνει αντιληπτό το ουράνιο τόξο από παρατηρητή, θα πρέπει να έχει στραμμένα τα νώτα του στον Ήλιο.
Αν και τα ουράνια τόξα εμφανίζουν μια ευρεία γκάμα χρωμάτων, τα πιο ευδιάκριτα είναι το κόκκινο, το κίτρινο, το μπλε, δηλαδή τα βασικά χρώματα και το ιώδες, το πράσινο, το βιολετί και το πορτοκαλί και το ροζ. Το ουράνιο τόξο στην πραγματικότητα είναι ένα συνεχές φάσμα και εμφανίζονται και όλες οι ενδιάμεσες αποχρώσεις των παραπάνω χρωμάτων.
Μουσείο Σιδηροδρόμων Στενού Εύρους (Σοχάτσεφ)
Εξωτερικοί σύνδεσμοι
Κατηγορία:Σιδηροδρομικά μουσεία Κατηγορία:Κτίρια και κατασκευές στο Βοεβοδάτο Μασοβίας Κατηγορία:Σοχάτσεφ
Ουράνιο τόξο
Αναφορές στην αρχαιότητα και στη νεότερη εποχή
Η πρώτη Βιβλική αναφορά σε ουράνιο τόξο βρίσκεται στην αφήγηση της διαθήκης που έκανε ο Θεός με τον Νώε και τους απογόνους του όταν οι επιζώντες από τον Κατακλυσμό βγήκαν από την κιβωτό. (Γε 9:8-17· Ησ 54:9, 10).
Το 578 π.χ. ο Αναξιμένης, Έλληνας φιλόσοφος, παρατήρησε τη σχέση μεταξύ του ουράνιου τόξου και του Ήλιου. Αντί να αποδώσει το τόξο σε ουράνιες δυνάμεις, πρότεινε ότι τα σύννεφα αλλάζουν την πορεία του ηλιακού φωτός και παράγουν το τόξο των χρωμάτων.
Πρώτος ο Αριστοτέλης συνέλαβε την ιδέα ότι το ουράνιο τόξο δεν είναι υλικό αντικείμενο που κρέμεται από τον ουρανό, αλλά ένα φυσικό φαινόμενο. Χρησιμοποίησε την τότε γεωμετρία, αλλά λάθος νόμους ανάκλασης, για να εξάγει το κυκλικό σχήμα του Τόξου. Την πρώτη ικανοποιητική εξήγηση έδωσε ο Καρτέσιος κατά τον 17ο αιώνα. Σύμφωνα με την θεωρία του, το ουράνιο τόξο παράγεται από τις ακτίνες που πέφτουν πάνω στα σταγονίδια και που ανακλούνται στην εσωτερική τους επιφάνεια τουλάχιστον μια φορά.
Κατά ένα γνωστό ευρωπαϊκό μύθο, στη βάση του ουράνιου τόξου ένα τσουκάλι γεμάτο χρυσάφι περιμένει όποιον καταφέρει να φτάσει εκεί, πράγμα φυσικά αδύνατο, καθώς το ουράνιο τόξο είναι οφθαλμαπάτη που δεν εντοπίζεται στο χώρο.
Αναφορές
Κατηγορία:Μετεωρολογικά φαινόμενα Κατηγορία:Οπτικά φαινόμενα
Ελισάβετ της Αυστρίας (1922-1993)
Η Ελισάβετ (γερμ. Elisabet von Habsburg-Lothringen, erzherzog von Österreich, 31 Μαΐου 1922 - 6 Ιανουαρίου 1993) από τον Οίκο των Αψούργων-Λωρραίνης ήταν κόρη του Αυτοκράτορα της Αυστρίας και Βασιλιά της Ουγγαρίας & Βοημίας και με τον γάμο της έγινε Πριγκίπισσα του Λίχτενσταϊν.
Βιογραφία
Η Ελισάβετ Καρλόττα Αλφόνσα Χριστίνα Θηρεσία Αντωνία Ιωσηφίνα Ροβέρτα Οθωνία Φραγκίσκη Ισαβέλλα Πία Μάρκους ντ' Αβιάνο ήταν η τρίτη κόρη του Καρόλου Α΄, Αυτοκράτορα της Αυστρίας και Βασιλιά της Ουγγαρίας & Βοημίας, και της Ζίτας των Βουρβόνων-Πάρμας, κόρης του Ροβέρτου της Πάρμας.
Οικογένεια
Παντρεύτηκε το 1949 τον Χάινριχ του Λίχτενσταϊν, γιο του Άλφρεντ Ρόμαν του Λίχτενσταϊν (γιο του Αλφρέδου του Λίχτενσταϊν). Ειχε τέκνα:
Πηγές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Γουδέας
Ο Γουδέας ήταν ο κορυφαίος βασιλιάς της Σουμεριακής πόλης-κράτους της Λαγκάς στην νότια Μεσοποταμία, κυβέρνησε 20 χρόνια, σύμφωνα με την Μέση Χρονολόγηση κυβέρνησε την περίοδο (2144 π.Χ.-2144 π.Χ.) και σύμφωνα με την Νέα Χρονολόγηση την περίοδο (2080 π.Χ. - 2060 π.Χ.). Δεν καταγόταν από την πόλη αλλά εισήλθε στον βασιλικό οίκο αφού παντρεύτηκε την Νινάλα, κόρη του βασιλιά της Λαγκάς Ουρ-Μπάμπα (2164 π.Χ. - 2144 π.Χ.), διαδέχθηκε τον πεθερό του, τον ίδιο διαδέχθηκε ο γιος του Ουρ-Νινγκιρσού. Ο Γουδέας κυβέρνησε σε μια εποχή που το κέντρο της Σουμερίας είχαν καταλάβει οι Γκουτί, την ίδια εποχή ο Ιστούπ-Ιλούμ κυβερνούσε την Μαρί στα βόρεια. Με τον Γουδέα η Μαρί γνώρισε την χρυσή εποχή της ιστορίας της, κυβέρνησε ανεξάρτητα από τους Γκουτί.